Dvergsjimpanse

Dvergsjimpanse eller bonobo (Pan paniscus) er en monotypisk art som tilhører slekten sjimpanser (Pan) og inngår i familien store aper (Hominidae). Arten er endemiske for Afrika sør for Kongoelven.

 Biologi 
Dvergsjimpansene trives i jungel og tropisk regnskog. Arten har begrenset spredning og er utbredt i kun én stor populasjon, sør for Kongoelva og nord for Kasaielva i Den demokratiske republikken Kongo.

Dvergsjimpansen blir sjelden over 40 kg tung og 85 cm lang. Proporsjonalt sett er dvergsjimpansens armer lengre enn den vanlige sjimpansens. Dvergsjimpansens ansiktshud er svart og ørene er forholdsvis små i forhold til den ordinære sjimpansen.

En bonobo går gravid i overkant av sju måneder, og ungen blir ammet av moren i fem år.

Bonoboer bor sammen i flokker fra 30 til 80 individer. De holder som regel til i trærne. Ofte blir apeflokker styrt av hanner, men i dvergsjimpansens tilfelle er samfunnet egalitært, det vil si at hunner ikke er underordnet hannene, og til tider dominerer. Dvergsjimpansen er også det eneste kjente dyret der man har observert 100 % biseksualitet, og alle individer har sex med andre av både sitt eget og det motsatte kjønn livet ut. Ulikt andre menneskeaper blir konflikter blant dvergsjimpanser ofte løst med sex i stedet for vold. 

I motsetning til de vanlige sjimpansene er dvergsjimpansens kosthold stort sett vegetarisk.

 Inndeling 
Inndelingen under følger Goodman et al. (1990) og Groves (2005). Slektskapsforholdene mellom menneskeapene er, gjengitt i hierarkisk skrivemåte og supplert med en evolusjonær tidsskala.

 Hominoidea, menneskeaper (i vid forstand), 20,4 millioner år
 Hominidae, store aper, 15,7 millioner år
 Ponginae, store eurasiske aper
 Pongini, store sørøstasiatiske aper
 Pongo, orangutanger
 P. pygmaeus, borneoorangutang
 P. abelii, sumatraorangutang
 Homininae, store afrikanske aper, 8,8 millioner år
 Gorillini, gorillaaper
 Gorilla, gorillaer
 G. gorilla, vestgorilla
 G. beringei, østgorilla
 Hominini, sjimpanser og mennesker, 6,3 millioner år
 Pan, sjimpanser
 P. paniscus, dvergsjimpanse
 P. troglodytes, sjimpanse
 Homo, mennesker
 H. sapiens, menneske
 Hylobatidae, gibboner

 Galleri 

 Referanser 
M. Goodman; D. A. Tagle; D. H. Fitch; W. Bailey; J. Czelusniak; B. F. Koop; P. Benson; J. L. Slightom (1990). "Primate evolution at the DNA level and a classification of hominoids". Journal of Molecular Evolution. 30 (3): 260–266. doi:10.1007/BF02099995. PMID 2109087.

Groves, C.P. (2005). Wilson, D.E.; Reeder, D.M., eds. Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press. pp. 181–184. OCLC 62265494. ISBN 0-801-88221-4.

 Eksterne lenker 


Kategori:Menneskeaper
Kategori:Dyr formelt beskrevet av Ernst Schwarz
Kategori:Pattedyr formelt beskrevet i 1929
Kategori:Nålevende med første opptreden i pleistocen